open-index/open-wikipedia-markdown huggingface dataset:
Klassisk elektronradius

**Klassisk elektronradius** er en lengde som en gang var ment å angi størrelsen av et elektron. Begrepet stammer fra tiden før kvantemekanikken var utviklet da man prøvde å forklare dets egenskaper ved bruk av klassisk fysikk.  Fra eksperimenter og målinger ved de høyeste energier er det ennå ikke påvist at elektronet har noen endelig utstrekning. Det omtales derfor i dag som en *punktpartikkel* på samme måte som de andre elementærpartiklene i Standardmodellen.

Den klassiske radius til et elektron er definert som

:r_0 = \frac{1}{4\pi\varepsilon_0}\frac{e^2}{m_{\mathrm{e}} c^2} = 2,817 940 3267(27) \times 10^{-15} \mathrm{m}

hvor *m*e&thinsp; er dets masse, *e* dets ladning, *c* er lyshastigheten og 1/4*&pi;&thinsp;&epsilon;*0&thinsp; er Coulombs konstant. Dette kan sammenlignes med den målte radius til et proton som er omtrent 0.85&times;10-15&thinsp;m, litt avhengig av hvordan den blir definert.

## Begrunnelse

Energien til et elektron som ligger i ro, er Ifølge masseenergiloven til Einstein *m*e*c*2.  Man kan nå for eksempel gjøre den antagelsen at denne energien skyldes det elektriske feltet utenfor elektronet hvor ladninegn ligger på dets overflate. I avstand *r&thinsp;* fra sentrum er dette . Fra den elektriske energitettheten  følger dermed den totale feltenergien som

:  U_E = {\varepsilon_0\over 2}\int_{r_0}^\infty \left({e\over 4\pi\varepsilon_0 r}\right)^2 4\pi r^2 dr  = {1\over 2} {e^2\over 4\pi\varepsilon_0 r_0}  

Man kunne i stedet gjort antagelsen om at ladningen er jevnt fordelt i elektronets indre. Da får man et tilsvarende bidrag til feltenergien  fra området innenfor overflaten. Dette resulterer i at koeffisienten i svaret forandres fra 1/2 til 3/5. Men da dette bare er antagelser uten noen god begrunnelse, setter man i definisjonen ganske enkelt at koeffisienten er lik 1. Det gir  som resulterer i uttrykket over for den klassiske elektronradiusen.

Det er kanskje overraskende at denne elektronradiusen har en størrelse som er omtrent tre ganger større enn for et proton. Et proton har en masse som er 1836 ganger større enn elektronmassen, og man ville derfor naivt sett forvente at et elektron var mye *mindre* enn protonet. Men det viser bare at de klassiske antagelsene som ligger bak denne definisjonen for elektronets radius, ikke er korrekte.

## Andre fundamentale lengder
Elektronet har også en Compton-bølgelengde *&lambda;<sub>C</sub> = h/m<sub>e</sub>* som er ca. 2,43&times;10&thinsp;-12&thinsp;m. Ved å innføre finstrukturkonstanten

:  \alpha = {e^2\over 4\pi\varepsilon_0\hbar c}  = 7,297 352 5698(24) \times 10^{-3} 

hvor den numeriske verdien tilsvarer at *&alpha;*&thinsp;-1 = 137,036 med stor nøyaktighet, ser man at elektronets klassiske radius er ganske nøyaktig 137 ganger mindre enn dets *reduserte* Compton-bølgelengden  hvor  er den *reduserte* Plancks konstant. Denne bølgelengden er også relaterte til den kvantemekaniske radius av hydrogenatomet i sin grunntilstand. Denne har fått navnet Bohr-radius  og er *a<sub>0</sub> =  ħ/&alpha;m<sub>e</sub>c&thinsp;* og derfor 137 ganger større enn den reduserte Compton-bølgelengden.

## Referanser
William Landay

**William Landay** (født 1963 i Boston)  er en amerikansk forfatter.

Landey studerte ved Roxbury Latin School i Boston, ved Yale University og ved Boston College Law School.

Etter at han hadde tjenestegjort ved Høyesterett i Massachusetts arbeidet han ved statsadvokatkontoret og var aktor i seks år.

For sin første bok *Mission Flats* vant han Creasey Dagger-prisen for beste debutroman. 

## Bibliografi
### Originalutgivelser
* *Mission Flats* (2003)
* *The Strangler* (2007)
* *Defending Jacob* (2012)

### Utgivelser på norsk
* *Til Jacobs forsvar*, thriller, Cappelen Damm (2014)

## Eksterne lenker
* 
* 
*
Trebank

En **trebank** er en type tekstkorpus som er annotert med syntaktisk informasjon. De syntaktiske analysene er representert som en trestruktur, derav navnet trebank. 

## Eksempler på trebanker
* Norsk: Norsk dependenstrebankhttps://www.nb.no/sprakbanken/show?serial=oai%3Anb.no%3Asbr-10&lang=nb
* Engelsk: Penn treebankhttps://web.archive.org/web/20131109202842/http://www.cis.upenn.edu/~treebank/
* Svensk: Talbankenhttp://stp.lingfil.uu.se/~nivre/swedish_treebank/
Nepal Airlines Flight 183

**Nepal Airlines Flight 183** var en innenlands passasjerflyvning som ble operert av et fly av typen de Havilland Canada DHC-6 Twin Otter tilhørende Nepal Airlines, og som styrtet i skogen nær landsbyen Dhikura rundt 74 km sørvest for Pokhara i Nepal den 16. februar 2014. Om morgenen dagen etter ble et brennende vrak i 2&nbsp;130 meters (7&nbsp;000 fot) høyde meldt observert fra et overvåkningshelikopter, og det ble fastslått at flyet hadde krasjet inn i et fjell. 

## Hendelsesforløp
Flyet tok av fra Pokhara lufthavn i det sentrale Nepal kl. 12:43 med 15 passasjerer og en besetning på tre personer om bord, og var ventet å lande på Jumla lufthavn i den nordøstlige delen av landet kl. 13:45 nepalsk tid (UTC+5:45). 30 minutter inn i turen forsøkte Twin Otter-flyet i stedet å fly inn mot Bhairahawa lufthavn på grunn av de dårlige værhorholdene i Jumla, noe som resulterte i at radiokontakten med flyet ble borte. Den siste radiokontakten med flyet var kl. 13:13, da pilotene meldte i fra til tårnet i Bhairahawa om deres omtrentlige posisjon. Flyet styrtet kort tid senere i Masine Lek-skogen, som ligger ved Dhikura i distriktet Arghakhanchi. 

Selv om det var ingen vitner til selve ulykken, hevdet enkelte innbyggere å ha sett vrakdeler fra det styrtede flyet. Til å begynne med klarte ingen å ta seg frem til ulykkesstedet på grunn av dårlig sikt. Da lete- og redningsmannskapene omsider kom frem til åstedet, fant de likene til alle de 18 personene om bord liggende spredt i fjellsiden. 

Ifølge den nepalske hæren lå det styrtede flyet i en høyde av 2&nbsp;130 meter over havet. Enkelte deler av flykroppen ble funnet så langt som 7 km fra selve ulykkesstedet. 

## Passasjerer
Ifølge en talsmann for de sivile luftfartsmyndighetene i Nepal, Ram Hari Sharma, var en av passasjerene på flyet fra Danmark mens resten, deriblant et barn, var fra Nepal. 

## Referanser


## Eksterne lenker
* Beskrivelese av flyulykken på Aviation Safety Network
Liu Jiayu

**Liu Jiayu** (født 17. september 1992) er en kinesisk snøbrettkjører som konkurrerer i halfpipe. Hun representerte Kina under Vinter-OL 2014 i Sotsji, der hun ble nummer 9.

Hun tok sølv i halfpipe under Vinter-OL 2018 i Pyeongchang.

Under Vinter-OL 2022 i Beijing, ble hun nummer 8 i halfpipe.

## Referanser


## Eksterne lenker
*
Sophie Rodriguez

**Sophie Rodriguez** (født 7. juli 1988) er en fransk snøbrettkjører som konkurrerer i halfpipe. Hun representerte landet sitt under Vinter-OL 2014 i Sotsji, der hun ble nummer 7. 

## Referanser


## Eksterne lenker
*
Mirabelle Thovex

**Mirabelle Thovex** (født 24. august 1991) er en fransk snøbrettkjører som konkurrerer i halfpipe. Hun representerte landet sitt under vinter-OL 2010 i Vancover og Vinter-OL 2014 i Sotsji, i Vancover endte hun uplassert, men hun i Sotsji ble nummer 10. Hun er søsteren til Candide Thovex**.** 

## Referanser


## Eksterne lenker
*
Maria Ramberger

**Maria Ramberger** (født 1986) er en østerriksk snøbrettkjører som konkurrerer i snowboardcross. Hun representerte landet sitt under Vinter-OL 2014 i Sotsji, der hun røk ut i kvartfinalen. 

## Referanser


## Eksterne lenker
*
Tor Suhrke

**Tor Suhrke** (født 26. januar 1947) er en norsk ingeniør og beredskapsekspert fra Stathelle i Bamble.

Han er utdannet ved Norges tekniske høgskole (NTH) i Trondheim som maskiningeniør. Fra 1983 var han ved Saga Petrokjemi sitt anlegg for produksjon av plast på Bamble. De hadde etablert seg der i 1975. Umiddelbart efter Suhrkes tiltredelse ble anleggene kjøpt av Statoil som fortsatte med plastproduksjon. Fra 1992 var han direktør samme sted. I perioden 1994-1996 var han direktør for Europas nest største plastprodusent, det østerrikske kjemiselskapet Borealis sin svenske avdeling i Stenungsund.  Dette ble senere eier av Bambleanlegget, som i 2013 er eid av britiske Ineos.

I mai 1996 etterfulgte han Torstein Petersen (1931–2010) som direktør for *Direktorat for brann- og eksplosjonsvern*, beskikket for seks år.  Beskikkelsen ble utvidet med nye seks år i 2002, det året direktoratet skiftet navn til *Direktoratet for brann- og elsikkerhet (DBE)*. Året efter flyttet direktoratet til Tønsberg under nytt navn Direktoratet for samfunnssikkerhet og beredskap der Jon Arvid Lea (f. 1948) ble toppsjef. Suhrke satt som direktør til midten av 2003 og ble deretter spesialrådgiver i det nye direktoratet. året ble han avdelingsdirektør for *forebygging og el-sikkerhet*. Sommeren 2005 var han  fungerende direktør noen tid. 

I 2011 delte han ut den 12. «Beredskapsprisen» 2010 til hjemkommunen Bamble kommune. 

Suhrke var leder for speidergruppen 1. Stathelle 1981–1989 som også ligger i Bamble.

## Referanser
Helgoland lufthavn

**Helgoland lufthavn**   er en liten flyplass på den tyske øya Düne, den minste av de to øyene som utgjør Helgoland i Nordsjøen, rundt 70 km utenfor Tyskland. 

## Flyselskaper og destinasjoner

## Transport
En ferge forbinder Düne til hovedøya Helgoland; det er en enkelt taxi som kjører den korte avstanden mellom flyplassen og fergeterminalene. Motorvogner og sykkel er forbudt på øygruppen.

## Eksterne lenker
*
Aleksandra Zjekova

**Aleksandra Zjhekova** (bulgarsk: ; født 5. oktober 1987) er en bulgarsk snøbrettkjører som konkurrerer i snowboardcross. Hun representerte landet sitt under Vinter-OL 2014 i Sotsji, der hun ble nummer 5. 

## Referanser


## Eksterne lenker
*
Ensliges Parti

**Ensliges parti** var et politisk parti i Norge. Partiet ble grunnlagt i 1973 og stilte første gang til valg ved stortingsvalget 1973. Det stilte også liste ved stortingsvalget 1977. I 1979 skiftet det navn til **Ensliges og Pensjonistenes parti**, i 1981 til **Folkeavstemningspartiet FAP (tverrpolitisk)** og i 1983 til **For Folkeavstemning (tverrpolitisk)**. I 1984 endret det enda en gang navn til **Upolitisk**.

Partiet ble i 1988 assimilert av det innvandrerfiendtlige partiet Stopp Innvandringen.

## Se også
* Ensomhetspartiet

## Referanser


## Eksterne lenker
* Om lov om valg til Stortinget, fylkesting og kommunestyrer (valgloven). 7 Enkelte spørsmål vedrørende politiske partier, regjeringen.no
Tereza Vaculíková

**Tereza Vaculíková** (født 30. oktober 1992) er en tsjekkisk freestylekjører som konkurrerer i kulekjøring. Hun representerte landet sitt under Vinter-OL 2014 i Sotsji, der hun ikke startet. 

## Referanser


## Eksterne lenker
*
Laura Bell Bundy

**Laura Ashley Bell Bundy** (født 10. april 1981) er en amerikansk skuespillerinne og sanger som har opptrådt i en rekke Broadway-roller, både i hovedroller og biroller, samt i TV og film. Hennes mest kjente Broadway-roller er den opprinnelige Amber Von Tussle i *[[Hairspray (musikal)|Hairspray]]* og den opprinnelige Elle Woods i musikalversjonen av *[[Legally Blonde (musikal)|Legally Blonde]]*. Hun signerte til Mercury Records Nashville og ga ut sitt første countrysingel, *Giddy On Up*, tidlig i 2010. Albumets andre singel, *Drop on By*, ble sluppet ut på radio den 9. august 2010.

Hun har øvrig hatt roller *[[How I Met Your Mother]]*, *[[Hart of Dixie]]*, *[[Cold Case]]* og *[[Anger Management (TV-serie)|Anger Management]]*.

## Referanser


## Eksterne lenker
* 
* 
* 
* 
*
Sally Mayara da Silva

**Sally Mayara da Silva** (født 4. mars 1987) er en brasiliansk bobkjører. Hun representerte landet sitt under Vinter-OL 2014 i Sotsji, der hun ble nummer 19. 

## Referanser


## Eksterne lenker
*
John D. Clarke

**John Davenport Clarke** (15. januar 1873 i Hobart i New York, død 5. november 1933) var en amerikansk advokat og republikansk politiker.

Etter Lafayette College i Pennsylvania i 1898 tok han kurs i samfunnsøkonomi og historie ved Colorado College i Colorado Springs. Han hadde juridisk utdannelse fra Brooklyn Law School fra 1911 og advokatbevilling fra 1912. I 1915 flyttet han med familien til gården Arbor Hill ved Delhi i fylket Delaware. Ved siden av gårdsdriften drev han privat advokatpraksis i New York. Clarke hadde tidligere arbeidet som funksjonær i gruveselskaper som Carnegie Steel Company og United States Steel Corporation.

Han var valgt til Representantenes hus fra New Yorks 34. distrikt 1921–1925 og 1927–1933. Valgkretsen omfattet fylkene Broome, Chenango, Delaware og Otsego, sentralt i delstaten. Sammen med senator Charles L. McNary fra Oregon forfattet han, og fikk i 1924 vedtatt, et lovforslag om skogvern gjennom offentlig oppkjøp og vern mot skogbrann.

I 1933 døde han i en bilulykke i nærheten av Delhi i New York. Ektefellen Marian W. Clarke vant suppleringsvalget for å  fullføre John D. Clarkes valgperiode, som utløp i januar 1935.

## Referanser


## Eksterne lenker
*
Brembo (selskap)

**Brembo S.p.A.** (1961–) er et italiensk selskap som lager bremser for biler og motorsykler.

Den ble etablert med navnet Officine Meccaniche di Sombreno (OMdS) av Emilio Bombassei og Italo Breda. Sombreno er et lite sted utenfor  Bergamo nord i Italia.  Dagens navn kommer av BREda eMilio BOmbassei.

Fra 1964 laget selskapet skivebremser for biler, og etterhvert også for motorsykkelen Moto Guzzi.  Det var i 1975 at Ferrari først engasjerte Brembo til sine raserbiler, og i 1980 lanseret de et kaliper i aluminium, som efter eget sigende var «revolusjonært».  Fra omkring 2000 laget de kermiske skivebremser av karbon.

Det amerikanske Kelsey-Hayes var storaksjonær 1983–93. Alberto Bombassei (født 1940) ble sjef i 1984. I 1995 ble Brembo lansert på Borsa Italiana, den italienske børs. De har siden kjøpt opp flere firma i samme bransje.  På 2000-tallet etablerte de fabrikker i Michigan og Mexico.  I 2009 var Brembo de første som slo seg ned  i det nye innovasjonssenteret *Kilometro Rosso* i Stezzano med over 500 ansatte i forskning og utvikling.

Det ble i 2014 meldt at familien Bombassei gjennom holdingsselskapet Nuova Fourb Srl, eide 53,5 % av aksjene.

Ifølge Ferraris partnersider, har Brembo over 9 000 ansatte i 15 land på 3 kontinent. De eier i 2019 varemerkene Brembo, Breco (skiver, tromler), Bybre (betyr "By Brembo"), Marchesini (felger, ervervet 2000), og AP Racing (bremser, clutch).

## Referanser


## Eksterne lenker
*
Haakon Martin Evjenth

**Håkon Martin Evjenth** (1865&ndash;1934) var en norsk jurist og politiker (V). 

Han var student ved Trondhjems katedralskole 1885 og cand.jur. i 1889. Han var høyesterettsadvokat fra 1895. Han var ordfører i Bodø 1901 og 1916 og 1925–1928 og i Bodin 1904–1910. Fra  15. februar 1928  til 20. november 1930 var han justisminister i Johan Ludwig Mowinckels andre regjering.

Håkon Martin Evjenth var far til forfatter og advokat Håkon Evjenth og Annemarta Borgen.

## Referanser


## Eksterne lenker
*
Judith Vis

**Judith Vis** (født 21. juni 1980) er en nederlandsk bobkjører og friidrettsutøver (sprint). Hun representerte landet sitt under Vinter-OL 2014 i Sotsji, der hun ble nummer 4. 

## Referanser

## Eksterne lenker
*
Christin Senkel

**Christin Senkel** (født 1987) er en tysk bobkjører. Hun representerte landet sitt i Vinter-OL 2014 i Sotsji, der hun ble nummer 7. 

## Referanser


## Eksterne lenker
*
Aja Evans

**Aja Evans** (født 12. mai 1988) er en amerikansk bobkjører. Hun representerte landet sitt under Vinter-OL 2014 i Sotsji, der hun tok bronse.

## Referanser


## Eksterne lenker
* 
* 
* 
*
Jazmine Fenlator-Victorian

**Jazmine Fenlator-Victorian** (født Jazmine Fenlator 29. august 1985) er en amerikansk-født bobkjører som representerer Jamaica. Hun representerte USA under Vinter-OL 2014 i Sotsji, der hun ble nummer 11. Hun representerte også Jamaica under Vinter-OL 2018 i Pyeongchang og under Vinter-OL 2022 i Beijing.

Hun giftet seg med Aaron Victorian i mars 2015.

## Idrettskarriere
Fenlator deltok i sitt første verdenscuprenn i desember 2004 i Altenberg, der hun kom på 22.-plass i toerbob. Hun debuterte i North American Cup i januar 2008, med en andreplass i toerbob sammen med Schaaf Bree. Hun vant toerbob-cupen under North American Cup i skeleton 2010/2011, etter at hun vant to av rennene. Hun deltok i Junior-VM i bobsleigh 2011, og kom der på sjuendeplass i toerbob sammen med Sadie Winship. 

I 2011/12-sesongen kom hun på 14.-plass i verdenscupen i toerbob, og hun deltok i VM i bobsleigh 2012, der hun kom på tiendeplass i toerbob, sammen med Ingrid Marcum, og USA kom på fjerdeplass i lagkonkurransen. Hun kom på ellevteplass i toerbob under Verdenscupen i bobsleigh 2012/13, og hun deltok i VM i bobsleigh 2013, der hun kom på åttendeplass i toerbob og niendeplass i lagkonkurransen.

Hun deltok i sitt første OL de hun deltok i toerbob under Vinter-OL 2014 i Sotsji. Hun kjørte der sammen med Lolo Jones og kom på sjuendeplass i denne øvelsen. Hun kom på tredjeplass sammenlagt i toerbob under Verdenscupen i bobsleigh 2014/15, hennes beste plassering så langt. Under VM i bobsleigh 2015 kom hun på sjetteplass i toerbob, og under Vinter-OL 2018 kom hun på 18.-plass i toerbob, og hun representerte da Jamaica for første gang i OL-sammenheng. 

Hun deltar i monobob under Vinter-OL 2022 i Beijing.

## Sammenlagtplasseringer i verdenscupen
;Monobob:

;Toerbob:

## Sammenlagtplasseringer i nordamerikacupen
;Toerbob:

## Referanser


## Eksterne lenker
*
Skikk og bruk

**Skikk og bruk** er et vanlig uttrykk for hvordan folk steller seg i hverdag og til mere festlige anledninger i en sosial sammenheng. Et annet ord er etikette.

Selv om mye er uskrevet og tildels preget av sedvaner, er det også gitt ut flere bøker  om emnet. (Her nevnt to av dem). En del avisspaltister har også hatt mer eller mindre faste innslag om emnet.

## Se også
*Kultur
*Etikette
*Kutyme
*Sosial norm
*Sosialisering

## Referanser
Elfje Willemsen

**Elfje Willemsen** (født 11. januar 1985) er en belgisk bobkjører. Hun representerte landet sitt under Vinter-OL 2014 i Sotsji, der hun ble nummer 6. 

## Referanser


## Eksterne lenker
*
Tillerbyen Fotballklubb

**Tillerbyen Fotballklubb** (stiftet 9. september 2013 som *Rødde Fotballklubb*) var en fotballklubb fra Trøndelag, med utspring i Tiller i Trondheim og Melhus. Klubben var et resultat av en sammenslåing av toppfotballsatsingen i Melhus Idrettslag og Tiller Idrettslag som ble innledet høsten 2012 under navnet *Melhus/Tiller Fotballklubb*.

Målet med sammenslåingen var å få dannet et herrelag som kunne spille i 2. divisjon. Samarbeidet startet med 2013-sesongen, hvor Melhus/Tiller spilte som Tiller i 3. divisjon, der de endte på opprykksplass. Laget ønsket å spille som Melhus/Tiller i 2014-sesongen, men navnet ble ikke godkjent av Trøndelag Fotballkrets, derfor valgte de å spille under navnet Rødde. 

I 2018 ble det vedtatt å slå sammen Tillerbyen Fotballklubb og Tiller Idrettslag fra og med 1. januar 2019, hvor Tiller IL da tok Tillerbyen Fotballklubb sin plass i 3. divisjon i 2019.

## Tabellen (2018)

## Referanser


## Eksterne lenker
* Offisielt nettsted
Hermagor-Pressegger See

**Hermagor-Pressegger See** (slovensk *Šmohor-Preseško jezero*) er en by og en kommune i distriktet Hermagor i delstaten Kärnten i Østerrike. Byen ligger i Gaildalen i sørvestloge Kärnten på grensen til Italia. Hermagor-Pressegger See er administrasjonssentrum i distriktet Hermagor.

Det finnes to slott i kommunen, slottet Lerchenhof, bygget i senklassisistisk ariktitektur, og Möderndorf. Området er også et turiststed, med det store skimorådet Naßfeld, Kärntens største vintersportssentrum. Om sommeren er Pressegger See populær.

## Referanser


## Eksterne lenker
*
Bill Conti

**William «Bill» Conti** (født 13. april 1942) er en amerikansk komponist som er kjent for sin filmmusikk for blant annet Rocky-filmene. Han mottok Oscar for beste originale filmmusikk til James Bond-filmen *[[Kun for dine øyne]]* fra 1981.

## Diskografi (utvalg)
* *[[F.I.S.T.]]* (1978)
* *[[Paradise Alley]]* (1979)
* *[[Kun for dine øyne]]* (1981)
* *[[The Karate Kid – sannhetens øyeblikk|The Karate Kid]]* (1984)
* *[[Lock Up (film)|Lock Up]]* (1989)
* *[[Dynastiet]]* (1981–1989)
* *[[Falcon Crest]]* (TV-serie) (1981–1990)
* *[[Nord og sør]]* (TV-serie) (1985–1986, 1994)
* *[[Eventyreren Thomas Crown]]* (1999)

## Referanser


## Eksterne lenker
* 
* 
*
Cercops

***Cercops*** er en av i alt minst 88 slekter innenfor familien av spøkelseskreps, en type  amfipoder som er maritime krepsdyr.

Larvene er planktoniske. Voksne individer er ofte små - de har to store antenner og to små antenner. Denne slekten tilhører muligens underfamilien Paracercopinae (Vassilenko, 1972), selv om en slik gruppering er omstridt og lite sikker. Det er flere måter å fremstille fylogenien over denne gruppen, som kan defineres inn i enten en overfamilie eller familie.

Slekten består (2013) av bare 5 anerkjente arter. De lever bare i havet.

## Taksonomi
Gruppens systematikk er beskrevet på ny i 2003.
En moderne oppdatering av systematikken gis nedenfor i lys av 2013-revisjonen med basis i  *WoRMS*-databasen.

* **Rekke: KREPSDYR (Crustacea)** - 67&nbsp;000 arter
** KLASSE storkreps (Malacostraca) - +25&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;725 arter, 1&nbsp;900 i ferskvann Latreille, 1816
****** Underorden Senticaudata - 22 overfamilier, 95 familier Lowry & Myers, 2013
******* Infraorden Corophiida
******** Parvorden Caprellidira Leach, 1814 (sensu Lowry & Myers, 2013)
********* Overfamilie Caprelloidea  Leach, 1814
********** Spøkelseskreps (Caprellidae) Leach, 1814 = Pariambidae Laubitz, 1993
*********** Underfamilie Paracercopinae Vassilenko, 1972
************ *Slekt Cercops* Krøyer, 1843
************* *[[Cercops compactus]]* Laubitz, 1970
************* *[[Cercops dentatus]]* Vassilenko, 1972
************* *[[Cercops draconi]]* Vassilenko, 1972
************* *[[Cercops holboelli]]* Krøyer, 1843
************* *[[Cercops minutus]]* Vassilenko, 1972

## Referanser


## Eksterne lenker
* 
* ''Cercops'' - beskrivelse hos *Life Desks*, besøkt 15. mars 2014.
Olivier Truc

**Olivier Truc** (født 22. november 1964 i Dax) er en fransk journalist og forfatter, siden 1994 bosatt i Stockholm.

Truc har arbeidet som journalist siden 1986. Fra 1994 har han hatt base i Sveriges hovedstad. Han har blant annet vært nordisk og baltisk korrespondent for *[[Le Monde]]* og *[[Le Point]]*. Som pressemann har han dekket alt fra politikk og økonomi til sosiale spørsmål som innvandring og minoritetsaker. Han har også laget TV-dokumentarer, blant annet om norske politimenn i samenes land - *The Reindeer Police* i 2008. 

Han hadde publisert to sakprosabøker før han i 2012 ga ut sin første roman, *Le Dernier Lapon*. Den kom på norsk i 2014 under tittelen *Førti dager uten skygge*. 

## Bibliografi
* *Fra dypet : nordsjødykkernes historie*, med  Christian Catomeris, Spartacus forlag (2008)
* *Førti dager uten skygge*, Cappelen Damm (2014)
* *Vargsundet*, Cappelen Damm (2016)

## Referanser


## Eksterne lenker
* Presentasjon på Hedlund Literary Agencys nettsider
* Artikler på ''Le Monde''
* Artikler på ''The Guardian''
Hemma av Gurk

Den hellige **Hemma** (*Emma, Gemma*, ble født i 980 (?) i Kärnten i Østerrike, død tradisjonelt satt til  27. juni 1045) var en tysk adelskvinne.

## Biografi
### Barndom
Hun ble født som grevinne av Zeltschach og i slekt med Luitpolding-dynastiet som styrte Bayern, og i forlengelse av det av keiser Henrik II. Hun ble oppdratt i Bamberg av keiserinne Kunigunde av Luxemburg.

### Virke
Hemma giftet seg tidlig med grev Wilhelm av Friesach og Sanngau. De hadde to sønner, Hartwig og Wilhelm. Både Wilhelm, Hartwig og Wilhelm ble drept senest i 1036.

Etter etktemannens (og sønnenes) død var Hemma blitt en av sin tids rikeste fruer. Arven etter bestemoren og ektemannen omfattet store besittelser i Gurk- og Metnitzdelene, rundt Friesach og Völkermarkt i Kärnten, i Friaul, i Obersteiermark i Enns-, Palten-, Liesing-dal og ved Pyhrnpass, i Untersteiermark i Sanntal (rundt Cilli og Weitenstein) og mellom elvene Savinja, Save og Sotla, og i Unterkrain mellom Save og Krka.

Hemma ville grunnlegge to klostre. Gods for grunnleggelsen av det ene klosteret, i Ennstal, overdro hun til erkebiskopen i Salzburg, Baldwin. Først tretti år senere ble imidlertid klosteret grunnlagt - Stift Admont (1074), grunnlagt av erkebiskop Gebhard som eget kloster i Salzburg.

Hemma selv grunnla ifølge urkunde av 1043 et kvinnekloster i Gurk. Det var et adelig *Damenstift* uten fast ordensregel. At Hemme salv senere trådte inn her som legsøster er riktignok ikke bevist ut fra kildene, men det er ikke usannsynlig at denne overleveringen stemmer. Hemmas dødsdag, 29. juni, nevned i dødebøkene i  Admont, Ossiach og Gurk. Dødsåret er ikke nevnt, men er beregnet å sannsynligvis være 1045.

Hemma grunnla også en rekke kirker. Med sikkerhet gjelder det kirkene i Gurk, Grafendorf ved Friesach, Lieding, Glödnitz, St. Radegund am Hohenfeld, Lorenzenberg bei Micheldorf, St. Georgen am Weinberg, St. Margarethen bei Töllerberg og St. Lambert/Lamprecht på Lamprechtskogel nær Waisenberg. Hun tilskrives også kirkegrunnleggelser i Pisweg, St. Georgen bei Straßburg, Kraßnitz, St. Peter und Paul in Hart im Glantal og Wieting (Kärnten). Sntallet er forbløffende; før Hemmas tid er det bare dokumentert rundt 20 kirker i hele Kärnten.

Hemma av Gurks formue ble forvaltet slik at Gurk bispedømme ble til som resultat av hennes gavmildhet. Hun ble lagt i krypten i domkirken i Gurk i 1174, og har ligget der siden.

Hun ble saligkåret den 21. november 1287 og helliggjort den 5. januar 1938 av pave Pius XI. 

Hemma av Gurk blir også anerkjent i Slovenia og Steiermark, og pilgrimreiser til Gurk, som det var slutt på under konfliker på 1900-tallet, er tatt opp igjen.

## Referanser
Isadora Williams

**Isadora Williams** (født 8. februar 1996 i Marietta i Georgia) er en amerikansk-brasiliansk kunstløper. Hun representerte landet sitt under Vinter-OL 2014 i Sotsji, der hun ble nummer 30 i den individuelle konkurransen. 

## Referanser


## Eksterne lenker
*
Tverrpolitisk Valgliste (Rødøy)

**Tverrpolitisk Valgliste** er en tidligere politisk liste i Rødøy kommune på Helgeland i Nordland. Listen ble opprettet i 1979, og erstattet de to tidligere lokale listene Fastlandets frie velgeres liste og Samarbeidernes uavhengige valgliste.

Listen stilte til valg ved kommunevalget i 1979 og fikk inn én representant i kommunestyret. Den stilte ikke til valg i 1983. Under valget i 1987 fikk listen inn 6 representanter og ble største politiske parti i kommunestyret. Gustav Lorentzen ble valgt inn i formannskapet fra listen og ble varaordfører i kommunen fra 1988 under et valgteknisk samarbeid med Det norske Arbeiderparti. Fra 1989 til 1991 var han kommunens ordfører.

Ved valget i 1991 mistet listen tre av sine seks mandater. Og det valgtekniske samarbeidet med Arbeiderpartiet opphørte. Gustav Lorentzen fortsatte i formannskapet fra listen frem til 1995.

Listen stilte ikke ved valget i 1999. Listens opphør skyldes ikke minst tilsynekomsten av den konkurrerende lokale listen Rødøy Fellesliste, som kom inn i 1987 og har vært representert siden da. I 2011 stilte også den lokale listen Stø Kurs opp for første gang.
Kroatias ambassade i Oslo

**Kroatias ambassade i Oslo** er Republikken Kroatias diplomatiske representasjon i Norge, i Drammensveien 82. 

Huset er en nybarokk murvilla som ble oppført i 1930 etter tegninger av Eivind Gleditsch. Venezuelas ambassade holder til i samme bygg.

Ambassadør fra 17. oktober 2019 er Andrea Gustović-Ercegovac.

## Referanser


## Eksterne lenker
* The Oslo Diplomatic List på UDs nettside Diplomatiske forbindelser
* Utenriksdepartementet om bilaterale forbindelser mellom Kroatia og Norge (arkivert nettside)
* Embassypages.com om ambassaden
Mary Helen Bowers

**Mary Helen Bowers** (født 1979) er en amerikansk profesjonell ballettdanser, opprinnelig fra Charlotte i Nord-Carolina, USA. Hun deltok på Alexander Graham Middle School i Charlotte før hun dro til New York.
Hun var en full stipend-student ved School of American Ballet i Manhattan, i en alder av 15. Ett år senere ble hun invitert til å delta i New York City Ballet. Hun ble uteksaminert med en bachelorgrad i engelsk litteratur fra Columbia University i New York. Hun ble født i 1979 og danset ved New York City Ballet i et tiår.

Den 12. juni 2012 ga hun ut boken *Ballet Beautiful: Transform Your Body and Gain the Strength, Grace, and Focus of a Ballet Dancer*. Hennes kundeliste omfatter blant annet Natalie Portman, Zooey Deschanel og Liv Tyler. Andre kjendiser inkluderer skuespillerinne Kirsten Dunst, modellen Helena Christensen, Karen Elson, Sarah Sophie Flicker og Rachel Antonoff.

Bowers hjalp skuespillerinne Natalie Portman for den Oscar-vinnende opptredenen i filmen *[[Black Swan]]* fra 2010. Hun er gift med Paul Dans.

## Referanser


## Eksterne lenker
* 
*
Mejlis (krimtatarer)

**Mejlis** (tatarisk: Qırımtatar Milliy Meclisi; ukrainsk: Меджлiс Кримськотатарського Народу, Mejlis Krims'kotatars'koho Narodu) er det utøvende organ i krim-tatarenes politiske system. Mejlis velges av den større folkeforsamlingen Kurultai.

Krimtatarene etablerte sin første Mejlis og Kurultai i 1917, men i 1944 fordrev Josef Stalin tatarene fra halvøya. I 1991 fikk de vende tilbake til Krim og dessuten lov til å gjenopprette Mejlis og Kurultai. I 1994 ble 14 representanter fra den krimtatarske folkegruppe innvalgt i Krims parlament. Motkrefter gjorde seg senere gjeldende og i 2010 ble det tatt til orde for å forby krimtatarenes politiske organer. 

Refat Chubarov ble valgt som leder av Mejlis i 2013. Mustaf Dzemilev som var krimtatarenes leder fra 1998 til 2013, mottok Nansenmedaljen i 1998. 
## Referanser
Red Bull RB6

**Red Bull RB6** var Formel 1-bilen som Red Bull Racing konkurrerte med i -sesongen. Den ble kjørt av Sebastian Vettel og Mark Webber. Bilen ble designet av teamets tekniske sjef, Adrian Newey, og ble lansert 10. februar 2010 på Circuito de Jerez.

Bilen var en videreutvikling av forrige års modell, RB5. Den viktigste forskjellen var en langt større bensintank, som følge av forbudet mot fylling av drivstoff under løpene. I tillegg var RB6 i utgangspunktet designet for en dobbel diffuser, mens dette på fjorårets modell måtte integreres i bilen halvveis ut i sesongen.

Med denne bilen vant Red Bull konstruktørmesterskapet, og med Sebastian Vettel tok de også hjem førermesterskapet. Under kvalifisering var RB6 konsistent helt i toppen, med raskeste kvalifiseringsrunde i 15 av 19 runder. Red Bulls tekniske sjef Adrian Newey hevdet senere at dette var «sannsynligvis bilen med mest marktrykk i Formel 1s historie». 

Sebastian Vettel, som (siden han kom til Toro Rosso) hadde gjort det til en vane å gi navn til racerbilene han kjørte, kalte sin RB6 «Luscious Liz». Etter at en uspesifisert mindre skade ble oppdaget på dette chassiset etter Monacos Grand Prix ga teamet Vettel et nytt chassis, som han kalte «Randy Mandy».

## Løpsresultater
Se: Red Bull Racing

## Referanser


## Eksterne lenker
*
Kelley Law

**Kelley Law** (født 11. januar 1966 i Burnaby), canadisk curlingspiller som deltok i de olympiske leker 2002 i Salt Lake City.
 
Law vant en olympisk bronsemedalje i curling under vinter-OL 2002 i Salt Lake City. Hun var med på det canadiske laget som kom på tredjeplass i curlingturneringen for damer bak Storbritannia og Sveits. De tapte semifinalen mot Storbritannia med 6-5, men vant bronsefinalen over USA med 9-5. De andre på laget var Julie Skinner, Georgina Wheatcroft, Diane Nelson og Cheryl Noble.

Hun ble verdensmester i curling i 2000 i Glasgow.

## OL-medaljer
* 2002  Salt Lake City -  **Bronse** i curling, damer  Canada

## Referanser


## Eksterne lenker
*
Big Data (band)

**Big Data** er et amerikansk elektronika-prosjekt som hovedsakelig beskjeftiger seg med forholdet mellom moderne teknologi, enkeltmennesket og overvåkningssamfunnet. Bandet tar i bruk blant annet teknologiske og multimediale verktøy. Blant annet magasinet Wired regnet duoen som en av de viktigste bidragsyderne til musikk i 2014. Big Data besto innledningsvis av Alan Wilkis og Daniel Armbruster, som imidlertid forlot duoen til fordel for bandet Joywave.

I august 2014 oppnådde bandets single *Dangerous* førsteplass på det amerikanske musikkmagasinet Billboards liste over alternativmusikk.

## Diskografi

### Album

### EP-er

### Singler

## Referanser


## Eksterne lenker
* 
*
Rhadamantys

**Rhadamantys** (gresk: Ῥαδάμανθυς), også translitterert som *Rhadamanthos*, var i henhold til gresk mytologi en klok konge av Kreta, sønn av Zevs og Europa. Senere mytefortellinger har også gjort ham til en dommer over de døde. Hans brødre var Sarpedon og Minos. Han ble oppfostret av Asterion, en hellig konge av Kreta. Rhadamantys fikk to sønner, Gortys og Erythros.

## Sagnkonge
Rhadamantys nevnes i flere myter, tildels i utkanten, og det er mulig at hans betydning en gang var større, og siden gjort mindre av andre figurer. En myte hevdet at Rhadamantys styrte Kreta før Minos, og ga øya utmerkede lover som det ble sagt at Sparta etterlignet. Andre kilder hevdet at det var Rhadamantys framfor Dionysos som var Ariadnes ektemann, og således far til Oinopion, Staphylos og Thoas. Ariadne var datter av Minos, bror av Rhadamantys. I en annen utgave av den samme myten var Ariadne datter av Minos' sønnesønn med samme navn og som opptrer i legenden om Thesevs (og ble reddet av Dionysos).

Legenden om Rhadamantys forteller at Minos ble sjalu på sin bror for hans popularitet og fordrev ham fra Kreta. Rhadamantys flyktet til Boiotia på det greske fastlandet hvor han ble gift med Alkmene. Denne Alkmene er vesentlig i andre myter som mor til helten Herakles og da igjen med Zevs som det guddommelig farsskapet. 

## Litterære henvisninger

Homer nevner Rhadamantys som boende på Elysions marker, paradiset for de udødelige sønnene til Zevs.

I henhold til senere legender fra rundt 400 f.Kr. ble han grunnet sin ubøyelige rettskaffenhet gjort til en av de som dømte de døde i underverden. De andre var Aiakos og Minos. Rhadamantys dømte sjelene til menneskene i øst (Asia), Aiakos til menneskene i vest (Europa), mens Minos var den som hadde det siste og endelige ordet.

Vergil gjorde Rhadamantys i sitt epos *[[Æneiden]]*  til en av de som dømte og straffet de uverdige i Tartaros, en seksjon av Underverden.

Pindaros sa at Rhadamantys var høyre hånd for Kronos (herskeren av Elysion) og var enedommer av de døde.

Lukian framstiller Rhadamantys som leder av en gruppe helter på Lykkeøya (et mytologisk paradisisk sted) i sitt parodiske verk *Sann historie*.

## Referanser
Laurence Bidaud

**Laurence Bidaud** (født 22. mars 1968 i Lausanne), sveitsiske curlingspiller som deltok i de olympiske leker 2002 i Salt Lake City.
 
Bidaud vant en olympisk sølvmedalje i curling under vinter-OL 2002 i Salt Lake City. Hun var med på det sveitsiske laget som kom på andreplass i curlingturneringen for damer bak Storbritannia. De vant semifinalen over USA med 9-4 men tapte finalen mot Storbritannia med 3-4. De andre på laget var Luzia Ebnöther, Tanya Frei, Mirjam Ott og Nadia Röthlisberger.

## OL-medaljer
* 2002  Salt Lake City -  Sølv i curling, damer  Sveits

## Referanser


## Eksterne lenker
*
Jesper Hansen

**Jesper Hansen** er navnet til flere personer: 

* Jesper Hansen (skytter) (f. 1980), dansk skytter som konkurrerer i skeet.
* Jesper Hansen (syklist) (f. 1990), dansk syklist
* Jesper Hansen (fotballspiller) (f. 1985), dansk fotballspiller
24. egyptiske dynasti

**24. egyptiske dynasti** i oldtidens Egypt varte i tiden rundt 724-712 f.Kr. Dette dynastiet er en del av epoken som kalles for tredje mellomepoke. Faraoene i dette dynastiet styrte fra Sais i vestlige delen av Nildeltaet, men delte makten over Egypt med 22. og 23. dynasti.

## Herskere
24. dynasti var en kortvarig gruppe av faraoer som hadde deres hovedstad i Sais nord i Egypt. De kjente herskerne for dette dynastiet var som følgende:

### Tefnakht I
Tefnakht I inngikk en allianse med kongene på Nildaltaet, og med deres støtte forsøkte han å erobre Øvre Egypt. Hans kriger tiltrakk seg oppmerksomheten til den nubiske kongen Piye som fikk nedtegnet hans erobring og underkastelse av «Tefnakhte av Sais» og hans likemenn i en velkjent inskripsjon. Tefnakht er alltid kalt for den «Store høvding i vest» i Piyes seiersstele og i to andre steler som er datert til regjeringsårene 36 og 38 av Shoshenq V. Det er uklart om han noen ganger tok en offisiell tittel. Imidlertid har forskeren Olivier Perdu argumentert for at bestemt «Shepsesre Tefnakhte av Sais» ikke var Piyes berømte fiende. Perdu har publisert oppgiftene om oppdagelsen av en donasjonstele tilhørende Shepsesre. Perdus argumenter er dog ikke akseptert av flertallet egyptologer som mener at År 8 Shepsesre Tefnakht Athens stele var mest sannsynlig Tefnakht I. Den senere kong Tefnakht II, om han noen ganger har eksistert, ville ha vært en nær forgjenger av Neko I. Både Tefnakht II og Neko I styrte som lokale konger i Sait under den nubiske tiden til Taharqa.

### Bakenranef
Tefnakht Is etterfølger, Bakenranef, tok helt sikkert tronen i Sais og tok det kongelige navnet Wahkare. Hans autoritet ble anerkjent i det meste av Deltaet, inkludert i Memfis, inntil hans styre kom til brå slutt da Shabaka, den andre kongen av 25. dynasti, angrep Sais, tok Bakenranef til fange og fikk ham brent levende.

## Referanser


## Se også
*Liste over faraoer
Einar Johan Aga

**Einar Johan Aga** (født 7. oktober 1943 i Kila, Tjongsfjorden i Rødøy) er en norsk gårdbruker og tidligere lokalpolitiker (Senterpartiet og Frie Folkevalgte). Fra 1992 til 1995 var han varaordfører i Rødøy kommune, på Helgeland i Nordland.

## Eksterne lenker
* Rødøy kommune
* Rødøy Senterparti
Johanna Mängel

**Johanna Mängel** (født 17. oktober 1990) er en estisk cellist, og et tidligere medlem av bandet Urban Symphony, som representerte Estland i Eurovision Song Contest i 2009. Melodien «Rändajad» ble nummer seks i finalen i Moskva.

Mängel startet å spille cello i seksårsalderen. Etter sin utdanning innen klassisk musikk har hun spilt i nasjonale og internasjonale orkestre, og i de estiske bandene Aides, Slide-Fifty og Vennaskond.

## Referanser


## Eksterne lenker
* 
*
Mann Helstein

**Mann Helstein** (født 1988) er en estisk bratsjist, og medlem av bandet Urban Symphony, som representerte Estland i Eurovision Song Contest i 2009. Melodien «Rändajad» ble nummer seks i finalen i Moskva.

Helstein startet å med å lære seg å spille fiolin da hun var ti år, og har vært medlem av en rekke internasjonale orkestre.

## Referanser


## Eksterne lenker
* 
*
Urban Symphony

**Urban Symphony** er en estisk musikkgruppe som består av vokalisten Sandra Nurmsalu, cellistene Johanna Mängel og Mari Möldre og fiolinisten Mann Helstein. Gruppen ble dannet høsten 2007, da Nurmsalo var deltaker i estisk TVs musikkonkurranse for unge solister, *Kaks takti ette*.

I 2009 vant Urban Symphony Eesti Laul med melodien «Rändajad», og de representerte dermed Estland i Eurovision Song Contest i Moskva samme år. «Rändajad» ble nummer seks i finalen.

## Referanser


## Eksterne lenker
* 
*
Árbæjarsafn

**Árbæjarsafn** er museum for byen Reykjavík og for hele regionen. Det er et friluftsmuseum, og målet er å gi publikum et inntrykk av leveforholdene for folk i Reykjavik i tidligere tider. 

## Historie

Midt på 1900-tallet var det tydelig for alle at gamle Reykjavik var i ferd med å forsvinne. Det første forsøket på å få til et museum var i 1942. En begynte da å samle historiske dokumenter og dette ble grunnlaget for byens arkiv. I 1954 ble Reykjavik arkiv og historiske samlinger offisielt etablert;  Lárus Sigurbjörnsson ble ansatt som direktør og han startet innsamling av ulike typer materiale. 

Den gamle gården Árbær, som lenge hadde vært et populært sted for folk på vei inn – og ut av byen, var nedlagt, husene var i ferd med å forfalle. I 1957 vedtok bystyret  å bruke gården til folkepark og friluftsmuseum. Gamle hus med historisk verdi skulle gjenoppbygges her. Museet ble åpnet august samme år. 

I 1968 ble Reykjavik historiske museum og Árbæjarsafn samlet under navnet Árbær Museum. 

Da museet ble etablert i 1957 var stedet like utenfor byen. Siden den gang har byen blitt betydelig større, og museumsområdet er nå omgitt av bebyggelse. I 1974 ble den første konservatorstillingen opprettet. 

I 2006 åpnet museet en ny utstilling sentralt i Reykjavik, basert på arkeologiske funn. Utstillingen heter  Reykjavík 871±2.

## Åpningstider

Museet er åpent fra 1. juni til 31. august fra 10 til 17. I vintersesongen tilbyr museet omvisning med guide hver dag (med noen unntak) kl. 13.

Det er god bussforbindelse til og fra Reykjavik sentrum.

## Litteratur
* Árbæjarsafn guidebook

## Eksterne lenker
*
Barbara Roberts

**Barbara Kay Roberts** (født 21. desember 1936 i Corvallis i Oregon) er en amerikansk politiker fra delstaten Oregon. Hun er en innfødt fra staten, som hun tjenestegjorde som den 34. Guvernør av Oregon fra 1991 til 1995. Hun var den første, og til dags dato, den eneste kvinne som er blitt valgt inn i det embetet. Som demokrat var Roberts den første kvinne som tjenestegjorde som majoritetsleder i Oregon House of Representatives. Hun også vant to perioder som Oregon Secretary of State samt tjenestegjorde i lokal- og fylkesadministrasjon i Portland i Oregon. Roberts var gift med Oregon statssenator Frank L. Roberts. Fra februar 2011 inntil januar 2013 tjenestegjorde hun på rådet til Metro, den regionale regjeringen i Portland metropolitan area.

## Referanser


## Eksterne lenker
* Barbara Roberts' Inaugural Message 
* Barbara Roberts' 1995 Farewell Message 
* Oregon State Archives, Governor Barbara Roberts
* Oregon Historical Project, Women in Oregon politics
* Brief Profile of Governor Barbara Roberts
Ole Nesvik

**Ole Kjell Nesvik** (født 21. september 1941 på Finnøy, død 19. mars 1995 i Spania) var en norsk billedkunstner, som også var amanuensis ved Arkitekthøyskolen i Oslo 1976–80 og lektor ved Statens kunst- og håndverksskole 1980–84. 

## Utdanning og stipendier
* Bergen Kunsthåndverkskole 1960–1965
* Statens Kunstakademi (under Aage Storstein) 1966–1967
* Academia de Bellas Artes de San Fernando, Madrid 1967
* Stavanger bys kulturstipend 1970
* Polsk statsstipend 1973
* Akademia Sztuk Pięknych, Kraków 1973
* Edvard Munchs legat 1974
* Schlytters legat 1983 

## Utstillinger
Ole Nesvik debuterte på Statens Kunstutstilling og på Vestlandsutstillingen i 1965 med henholdsvis maleri og grafikk. Han har hatt en rekke separatutstillinger, hvorav kan nevnes Oslo Kunstforening 1967, -76, -81 og -91; Galleri Grude, Oslo 1968; Galleri Dobloug Oslo 1977; Bergen Kunstforening 1969, -70 og -72; Stavanger Kunstgalleri 1977; Haugesund Kunstforening 1969; Haugesund Billedgalleri 1980; Stavanger kunstforening 1983, -91; Kunstnerforbundet 1985; Galleri Viben, Bryne 1986; Galleri Tonne 1989; Hotel Norge, Bergen 1991; Friluftshuset på Orre 1992. 

I 2014 ble det  holdt en minneutstilling med Ole Nesvik i Stavanger kunstmuseum. I forbindelse med utstillingen ble det utgitt en katalog med en bred presentasjon av Nesviks kunstnerskap.

## Utsmykninger
* Karmøy rådhus 1970-tallet
* Lundehaugen videregående skole, Sandnes 1984
* Hotell Atlantic, Stavanger 1986–1987
* Sola Strand Hotell 1988
* Oslo Plaza Hotell 1990 
* Sleipner A, Statoil 1993 
* MS «Dreamward», Klosters rederi 1993

## Innkjøpt
Nesvik ble i 1985 engasjert av Noregs Mållag for å male et portrett av Elias Blix, som en gave fra mållaget til Stortinget  i anledning 100-årsjubileet for sidestillingsvedtaket av 12. mai 1885. Portrettet inngår i Stortingets kunstsamling. Nasjonalmuseet eier i dag til sammen tolv arbeider av Nesvik, fordelt på maleri, tegning og grafikk. Videre er Nesvik representert i flere offentlige samlinger, deriblant:
* Nasjonalmuseet for kunst, arkitektur og design
* Stavanger kunstmuseum
* Kunst på Arbeidsplassen

## Referanser


## Eksterne lenker
* Verk av Ole Nesvik i Nasjonalmuseets samling
* Verk av Ole Nesvik i samlingen til Kunst på arbeidsplassen 
* Artikkel om Ole Nesvik i Norsk Kunstnerleksikon
Marianna Madia

**Marianna Madia** (født 5. september 1980 i Roma i Italia) er en italiensk politiker. Hun er medlem av Partito Democratico.

Medlem av det italienske parlamentet siden 2008 og hun er (21. februar 2014) Italias minister for offentlig administrasjon og forenkling.

## Referanser


## Eksterne lenker
*
Lokalhistorisk senter (Horten)

**Lokalhistorisk senter** holder til på Karljohansvern, ned mot kanalen, i Kommandørkaptein Klincks vei 2. Lokalene er den gamle sykestua, eid av Horten kommune. Senteret er organisert som en privat, selveiende stiftelse, etablert i februar 2004, og har leieavtale med kommunen i 30 år fra 2005. Lokalhistorisk Senter åpnet bymuseet og samlingene for publikum i mars 2007.

## Utstilling og kafé
Senteret har laget et bymuseum, og driver egen kafé, kafé Breda, kalt opp etter en av ildsjelene innen lokalhistorie i byen, Alf Breda. Senteret åpnet dørene for publikum i mars 2007. 

## Samlingen
Senteret samler inn, systematiserer og arkiverer dokumenter, protokoller, tegninger osv., og samler inn og digitaliserer lokalhistoriske fotografier. Den største digitaliserte enkeltsamlingen er arkivet etter Horten Verft. Ca. 16.000 fotografier er digitalisert og tekstet. Lokalhistorisk Senter har også bildearkivene etter fotografene Olaf Olaff og Wittusen. Disse samlingene består av flere hundre tusen bilder, og arbeidet med å pakke om og systematisere samlingene er igangsatt.  

Totalt er stiftelsen i besittelse av mer enn 200 000 dokumenter, protokoller osv. Videre 4 500 kart, plakater og tegninger, og flere hundre tusen fotografier.

## Referanser


## Eksterne lenker
* Lokalhistorisk senter
Trost i taklampa (film)

***Trost i taklampa*** er en norsk film fra 1955 regissert av Erik Borge, basert på Alf Prøysens roman *[[Trost i taklampa]]* fra 1950.

Hovedrollen som Gunvor Smikkstugun spilles av Grete Nordrå, mens Jack Fjeldstad og Martin Gisti har andre sentrale roller. 

## Handling
Historien følger Gunvor Smikkstugun som arbeider ved en fabrikk i storbyen. Men en dag bestemmer hun seg for å reise hjem en tur på ferie. Der ønsker hun blant annet å møte sin tidligere kjæreste Hjalmar, som hun hadde forlatt når hun reiste til byen. Men det viser seg snart at Lundjordet, en kjent poet, også er på vei til samme sted som Gunvor. 

Lundjordet kommer opprinnelig fra dette området, men han hadde ikke vært der på cirka tretti år. Gunvor treffer snart en rekke tidligere bekjente, men flere av de lokale innbyggerne er også veldig misunnelige på henne. Dette fører snart til en rekke uforutsette konflikter.

## Skuespillere
* Grete Nordrå som Gunvor Smikkstugun
* Martin Gisti som Lundjordet
* William Nyrén som Hjalmar
* Jack Fjeldstad som Brekkestøl
* Roy Bjørnstad som Roy
* Siri Rom som Elise
* Astrid Sommer som moren til Gunvor.
* Lillemor Hoel som Eva Snekkersveen
* Pål Bang-Hansen som Arne.
* Randi Nordby som Ingebjørg
* Ragnar Olason som faren til Gunvor
* Kristian Løvlie som Oskar
* Ottar Wicklund som Aksel Snekkersveen
* Ada Ørvik som Emma
* Harald Aimarsen som Smikkstad
* Gunda Ullsaker som Fru Smikkstad
* Agnes Bjerke som Krestine

## Sanger
* *Trippe-Tripp* (Foxtrot) (Melodi: Maj Sønstevold, tekst: Alf Prøysen). Utgitt på 78-platen Philips AA&nbsp;53018-1-H
* *Blåklokkeleiken* (Vals) (Melodi: Maj Sønstevold, tekst: Alf Prøysen). Utgitt på 78-platen Philips AA&nbsp;53018-2-H

## Eksterne lenker
*